નવી દિલ્હી: એલઓસી પર પાકિસ્તાની સેના દ્વારા નાપાક હરકત હજુ યથાવત્ છે, જેમાં ગઈ કાલે રાતે પાક. સેનાએ ફરી યુદ્ધવિરામ ભંગ કરી નૌશેરા સેકટરમાં ફાયરિંગ કરવા સાથે મોર્ટાર છોડ્યા હતા. જેમાં આ વિસ્તારમાં રહેતા બે વ્યકિતના મોત થયા છે. ત્રણ દિવસમાં પાકિસ્તાન તરફથી ત્રીજી વખત યુદ્ધ વિરામ ભંગ થતાં આ વિસ્તારમાં ભારે અફરાતફરી મચી ગઈ છે. જોકે પાકની આવી હરકતનો ભારતીય સેના તરફથી પણ વળતો પ્રહાર કરવામાં આવી રહ્યો છે.